సుడిదోమ

సుడి దోమ అనేది ఒక కీటకం. దీని శాస్త్రీయ నామం  నీల పర్వత ల్యూజెన్స్. ఇది హోమోప్టెర క్రమానికి చెందినది. ఇది వరి పంటను ఆశిస్తుంది.

గుర్తింపు చిహ్నాలు 

1.ప్రౌడ దశలో రెక్కలు కలిగి ఉండవచ్చు , ఉండక పోవచ్చు.

2.ఈ పురుగులు గోధుమ రంగులో ఉంటాయి.

3.పిల్ల పురుగులు ( శాభకాలు ) మొదట్లో తెలుపు రంగులో ఉండి తర్వాత గోధుమ రంగుకు మారుతాయి.

గాయం లక్షణాలు 

పెద్ద పురుగులు, పిల్ల పురుగులు వరి దుబ్బుల మొదళ్ళలో చేరి రసాన్ని పీలుస్తాయి. అందువల్ల మొక్కపై భాగానికి పోషక పదార్థాలు అందక ఆకులు పసుపు రంగులోకి మారిపోతాయి . క్రమేపి మొక్కలు మొత్తం ఎండిపోతాయి మొక్కలు సుడులు సుడులుగా పొలంలో అక్కడక్కడ ఎండిపోతాయి. అందుచేత దీనిని " సుడి తెగులు " అని కూడా అంటారు. దీనినే " హాపర్ బర్న్ "అంటారు. ఈ పురుగు మొదట్లో పొలంలో అక్కడక్కడ అశించి ఒక వలయం ఆకారంలో పంటను నాశనం చేస్తుంది. ఈ పురుగు గ్రేసి స్టంట్ ,రేజ్డ్ స్టంట్ అనే వైరస్ తెగుళ్ళను కూడా వ్యాపింపజేస్తుంది.

జీవిత చక్రం 

తల్లి పురుగు తన జీవిత కాలంలో 300-400 గుడ్లను ఆకుల తొడిమలలో వరుసగా పెడుతుంది . గుడ్డు దశ 5 రోజులలో గుడ్లు పొదగబడి పిల్ల పురుగులు ( శాభకాలు ) బయటకు వస్తాయి . పిల్ల పురుగులు 10 నుంచి 13 రోజుల్లో అభివృద్ధి చెంది రెక్కల పురుగులు గా మారుతాయి .

యాజమాన్య పద్ధతులు 

1.సుడిదోమకు నిరోధక శక్తి గల చైతన్య , కృష్ణవేణి , చందన్ , త్రిగుణ , దీప్తి , నాగార్జున , ప్రతిభ , సస్యశ్రీ , వజ్రం , ధాన్యలక్ష్మి మొదలైన రకాలను సాగు చేయాలి. 

2.ప్రతి 2 మీటర్ల కు 20 సెంటీ మీటర్ల బాటను వదలాలి దీనినే అల్లేస్ అంటారు.

నివారణ

సేంద్రియ నివారణ 

1. దశపత్ర కషాయాన్ని పిచికారి చేయాలి 

2.పచ్చిమిర్చి వెల్లుల్లి కషాయాన్ని పిచికారి చేయాలి.

మూలాలు 

వ్యవసాయం
మొక్కలు
వ్యాధులు
కీటకాలు